መዘከርታ ስርሒት ፈንቅል መዓስ ወርሒ ይጽንበር?
ካብ ሱዳን ዝመጸ ኣቶ ሓምድ ኢብራሂም ብወገኑ፡ ናይ ሎሚ ዓመት ጽንብል - ልምዓትን ዕቤትን ኤርትራ ንምርግጋጽ ብዝተሰላሰሉ መደባት ዳግመ-ህንጻ መጻኢና ብሩህ ከምዝኾነ ኣብ ዝተጋህደሉ እዋን ይጽንበል ምህላዉ ፍሉይነት ከም ዘለዎ ጠቒሱ፡ ኣብ’ዚ ድሙቕ ጽንብል ክሳተፍ ምምጽኡ ዝተሰመዖ ሓበን ገሊጹ።
ወደባዊት ከተማ ባጽዕ ወቂባ ኣጋይሻ ከተአንግድ ብዝግባእ ተዳልያ ከምዝረኸባኣ ዝሓበራ ካብ ኣስመራ ዝመጻ ወይዘሮ ጽገወይኒ ስባህቱን ህጻን ሓላይት በረኸትን ድማ፡ ከምዚ ዓይነት ታሪኻዊ ጽንብል ንዝሓለፈ ገድላዊ ጉዕዞን ዝተኸፍለ ረዚን መስዋእትን ከምኡ’ውን ብኲናት ዝዓነወት ሃገር ዳግም ንምህናጽ ንዝተገብረ ወፍርን ገስጋሱን ንምንጽብራቕን ታሪኽ ናብ ወለዶታት ንምስግጋርን ኣገዳስነቱ ዕዙዝ ምዃኑ ኣገንዚበን። “ፈንቅል፡ ጩራ ምሉእ ብርሃን” ኣብ ትሕቲ ዝብል ቴማ ዝጽንበል ዝኽሪ መበል 25 ዓመት ስርሒት ፈንቅል፡ ባዛር፡ ምርኢት ንኡሳን ዞባታት ሰሜናዊ ቀይሕ ባሕሪ፡ ቊሸት ገድሊ፡ ስእላዊ ምርኢት፡ ሰሚናራት፡ ናይ ትረኻ መደባት፡ ባህላውን ስፖርታውን ትሕዝቶን ካልእን ብዘጠቓለለ መሰናድኦታት፡ ካብ 12 ክሳብ 15 ለካቲት ክጽንበል’ዩ።
ለካቲት